Santa Rosa de Kabalis
Santa Rosa de Kabalis (isp. Santa Rosa de Cabal) – miestas Kolumbijoje, Risaraldos departamente, vakariniuose Centrinės Kordiljeros šlaituose, 1701 m aukštyje. Praeina plentas ir geležinkelis Pereira–Manisalesas. Svarbus žemės ūkio ir pramonės centras. Apylinkėse auginama kava, gaminamas šilkas. Kasyba (sidabras, auksas, gyvsidabris). Yra karštosios versmės.